Castelo de Alvor.
**Alvor** é unha vila e freguesía portuguesa do concello de Portimão.

O presidente da *Junta de freguesia* é Ivo Carvalho (PS).[]

Xeografía
---------

Escudo
A freguesía de Alvor ocupa unha extensión de 15 25 km², e no ano 2011 tiña unha poboación de 6 154 habitantes, polo que a súa densidade de poboación nese ano era de 403,5 hab/km².

### Límites

Alvor limita: 

* ao norte coa freguesía de Mexilhoeira Grande,
* ao leste coa de Portimão,
* ao oeste coa de Odiáxere, e
* ao sur co océano Atlántico.

### Evolución da poboación

| Evolución da poboación da freguesía de Alvor (1864-2011) |
| --- |
| 1864 | 1878 | 1890 | 1900 | 1911 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 |
| 2 157 | 2 287 | 2 443 | 3 051 | 3 102 | 2 894 | 3 342 | 3 303 | 3 751 | 3 706 | 3 956 | 4 805 | 4 236 | 4 977 | 6 154 |

### Patrimonio natural

Entre Portimão e Lagos sitúase a ría de Alvor, un amplo estuario, no que drenan as ribeiras de Odeáxere e Arão, a poñente, e as ribeiras do Farelo e Torre ao nacente, orixinadas nas Serras de Monchique e de Espinhaço de Cão. A zona lagunar encóntrase separada e protexida do mar por dúas linguas de area, a praia de Alvor, ao nascente, e a Meia-Praia ao poñente, rodeando dous promontorios.

A área abarca unhas 17 00 hectáreas, e inclúe unha diversa variedade de hábitats de xestas, bosques e terras agrícolas, comprendendo o esteiro, dunas, pantanos e salinas. A ría de Alvor incluíuse na Rede Natura 2000 debido á presenza de especies e hábitats que se consideran dignos de protección a nivel europeo.

A Rede Natura 2000 recoñece a necesidade de protexer:

* Hábitats prioritarios: lagoas costeiras, dunas costeiras fixas con vexetación herbácea.
* Especies prioritarias: *Thymus camphoratus*.
* Outras características de importancia para a UE: 13 hábitats, incluíndo o estuario, as salinas, as dunas. Especies: sapoconcho leproso (*Mauremys leprosa*), lontra (*Lutra lutra*) e *Linaria algarviana* (unha planta da familia das plantaxináceas).

Historia
--------

### Orixe: Idade Antiga

O nome Alvor está asociado ao de *Portus Hannibalis*, un porto fundado polo xeneral cartaxinés Aníbal Barca, segundo menciona João de Barros]: "*Alvor, vila no Reino do Algarve, sabia-se chamar Porto de Aníbal, como diz Florián de Ocampo*".

O asentamento creceu arredor do mar, preto do lugar chamado *Vila Velha*, onde unha cultura castrexa celta dominou a desembocadura do río durante a Idade do Ferro.

É probábel que fose a colonia romana de *Ipses*, que foi autorizada a cuñar moeda, e foi absorbida durante a época romana.

### Idade Media

Unha vista do castelo de Alvor
A torre de Facho e a igrexa matriz, símbolos medievais da historia de Alvor
En 716, no curso da Invasión musulmá da Península Ibérica foi conquistada polos mouros e comezou a ser denominada *Albur* ou Alvor, nome da serra onde se construíu o castelo de Alvor, do que quedan apenas vestixios.

Alvor foi reconquistada polo rei Sancho I o 3 de xuño de 1189, coa axuda de cabaleiros cruzados, pero foi retomada dous anos máis tarde polos musulmáns, e reconquistada definitivamente en 1250, coa conquista do Algarve por Afonso III. Foi econstruída polo rei Dinís en 1300.

### Idade Moderna

A vila serviu durante 500 anos como defensa costeira contra os ataques de piratas, até que foi destruída en 1755 polo terremoto e conseguinte tsunami que arrasou Lisboa.

Por decreto de Afonso V, de 22 de maio de 1469 Alvor elevouse o condado, outorgándolle o título a Afonso, conde de Faro. O título de conde de Alvor foi creado en 1683 por Pedro II, pero este título durou pouco tempo, extinguíndose e volvendo á coroa durante o *Proceso dos Távoras*, pola condena do 3º conde de Alvor, Francisco de Assis de Távora, que estivo implicado nunha conspiración contra o rei João II (en 1483-1484). 

Durante o reinado de João II, Alvor continuou recibindo mecenado. O rei morreu o 25 de outubro de 1495 no palacio de Álvaro de Ataíde, despois de coller un calafrío en Monchique (a residencia situada na Rúa do Poço), situado preto dos supostos mananciais de augas termais de Caldas de Monchique).

Pouco tempo despois, o príncipe rexente ordenou, en nome de Manuel I, a elevación de Alvor a "vila", o 28 de febreiro de 1495, o que se confirmou nun segundo diploma o 28 de decembro de 1498, (estatuto que perdería a principios do século XIX). 

Nas últimas décadas do século XV, Alvor foi un centro da comunidade xudía de Portugal.[]

### Idade contemporánea

O pequeno municipio estaba constituído só pola vila e tiña, en 1801, 1 288 habitantes.[]

A freguesía é famosa por terse alí asinado o 15 de xaneiro de 1975 o chamado acordo de Alvor, entre o Goberno portugués xurdido da Revolución do 25 de abril, e os tres principais movementos de liberación de Angola, o MPLA, a UNITA e a FNLA, polo que se concedeu a independencia de Angola.

Galería de imaxes
-----------------

* Igrexa de AlvorIgrexa de Alvor
* Rúa de AlvorRúa de Alvor
* Vista panorámicaVista panorámica

* Reserva da Natureza de AlvorReserva da Natureza de Alvor
* Ría de AlvorRía de Alvor
* Ría de AlvorRía de Alvor
* Flamengos na ría de AlvorFlamengos na ría de Alvor

Vista panorámica da ría de Alvor

Notas
-----

1. 1 2  Instituto Nacional de Estatística (Recenseamentos Gerais da População) - INE-piblicações.
2. ↑  Ria de Alvor *(en portugués)*.
3. ↑  Grupo de Acompanhamento da Ria de Alvor, ed. (2012). "Ria de Alvor" (en portugués). Archived from the original on 19 de xuño de 2012. Consultado o 26 de setembro de 2019.
4. ↑  "Biodiversity in Algarve". Arquivado dende o orixinal o 05 de novembro de 2018. Consultado o 26 de setembro de 2019.
5. 1 2 3  Evans 2004, p. 470.
6. 1 2 3 4 5 6 7 8 9 10 11  Rosa Sampaio, José (2011). "Resenha Histórica da Freguesia de Alvor". Alvor, Portimão: Junta Freguesia de Alvor. Arquivado dende o orixinal o 18 de agosto de 2011. Consultado o 26 de setembro de 2019.
7. ↑  Barros, João de (1549): *Libro das antiguidades e cousas notaueis de antre Douro e Minho, e de outras muitas de España e Portugal*. Capítulo II.
8. ↑  Antoine Augustin Bruzen de la Martinière (1768): *Le grand dictionnaire géographique, historique et critique*. Volume 2*.*
9. ↑  Portal de Angola: Acordo de Alvor.
10. ↑  Mensagem de Agostinho Neto ao povo angolano, 1975 Arquivado 25 de setembro de 2019 en Wayback Machine..

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alvor Modificar a ligazón no Wikidata*** |

### Bibliografía

* Evans, David J. J. (2004): *Portugal*. Londres: Cadogan Guides. ISBN 978-1-8601-1126-6.
* Pedrosa, F. Tedim & Goncalves, J. (2008): "The 1755 earthquake in the Algarve (South of Portugal): What would happen nowadays?". *Advanced Geoscience* **14**: 59–63.
* Lopes, João Baptista da Silva (1841): *Corografia, ou, Memoria económica, estadistica, e topográfica do Reino do Algarve*. Lisboa: Academia Real das Sciencias.
* Almeida, João de (1948): *Roteiro dos monumentos militares Portugueses*. Volume III. Lisboa: Livraria Castro e Silva.

|  |  |
| --- | --- |
| Control de autoridades | 
* Wd: Q449552
* WorldCat
* VIAF: 133766896
* GeoNames: 2271782
* GND: 4125944-0
* LCCN: n86078431
* OSM: 6431338

 |